Lav et referat af nedenstående tekst:

Tekst:
Hvis alle nordjyder bruger sin stemme ved det kommende folketingsvalg, så bliver der sat 449.698 krydser i Nordjylland. Det er nemlig så mange stemmeberettigede nordjyder, som politikerne kæmper om. Tallet ved sidste folketingsvalg i 2019 var på 445.831. Dermed er der kommet knap 4000 flere nordjyske vælgere. Det viser tal fra Danmarks Statistik. Nordjyllands største kommune er selvsagt Aalborg, hvor der er 168.247 vælgere. Landsdelens mindste er Læsø med 1.477 stemmeberettigede personer. Færre førstegangsvælgere Denne gang er der 22.552 førstegangsvælgere. 21.907 af dem skyldes, at de er fyldt 18 år, mens de sidste 645 personer har fået stemmeretten, fordi de er skiftet til dansk statsborgerskab. Antallet af førstegangsvælgere er faldet markant siden valget for tre år siden. Her var tallet på 28.164 personer.

Referat:
Der er færre førstegangsvælgere i Nordjylland i forhold til sidste folketingsvalg, men i alt er der knap 4000 flere vælgere, som politikerne kæmper om.